Clinique Sainte-Marie

Clinique Sainte-Marie  Basisdonnéeën Address:  7-11 Rue Würth-PaquetL-4350 Esch-Uelzecht Typ:  Privat Grënnungsjoer:  1925Historique op der Websäit vum Spidol (leschten Update: 2. Mäerz 2015) Stationär Better:  99 La clinique en bref  op der Websäit vum Spidol (leschten Update: 19. September 2014) Mataarbechter:  226  dovun Doktoren:  35  Websäit:  www.csm.lu

D'Clinique Sainte-Marie war e Spidol zu Esch-Uelzecht. Et gouf 1925 vun der Congrégation des Sœurs de Sainte Elisabeth gegrënnt. Vun 2014 un huet et zum Grupp Hôpitaux Robert-Schuman gehéiert.
Am Volleksmond gouf et och "Ronnt Spidol" genannt, well et aus zwéin  zylinderfërmege Gebaier bestoung. Dës goufen 1966-1969, respektiv 1970-1973 gebaut, an duerch eng Passerell matenee verbonnen, woubäi an de Joren dono nach weider méi kleng Gebaier bäikoumen. 1976 ass de Komplex als Centre médico-chirurgical Sainte Marie opgaangen.Joseph Flies: Das Andere Esch. - an der Alzette. >Ein Gang durch seine Geschichte. Luxemburg: Imprimerie Saint Paul, 1979, S,1135-1151.

2013 hunn d'Patienten zesummen ëm déi 22.000 Deeg am Spidol verbruecht an et gouf 2.990-mol operéiert.

Am Februar 2017 gouf d'Clinique Sainte-Marie an en Zenter fir stationär Geriatrie mat 84 Better ëmfonctionéiert."Geriatrie-Zentrum zu Esch an der Clinique Sainte Marie." rtl.lu, 18.01.2017, 22:01:00. Nodeems en neie Geriatriezenter um Kierchbierg fäerdeg gebaut gi war, sinn déi Servicer bis Enn 2024 dohi geplënnert. Just de Service vun der Jugendpsychiatrie ass nach an enger Annex vum Gebai bliwwen.Glenn Schwaller: "La clinique Sainte-Marie déménage d'Esch-sur-Alzette vers la capitale." virgule.lu, 10.03.2024.

D'Zukunft vum Gebai ass onkloer: goung eng Zäitchen dovu rieds, et ofzerappen, huet et vu Säite vun den Hopitaux Robert Schuman geheescht, si géifen iwwerleeën, et anescht ze notzen.

Kuckt och
 Aner Spideeler zu Esch-Uelzecht:
 Centre hospitalier Émile-Mayrisch
 Metze Spidol
 Spideeler zu Lëtzebuerg

Kategorie:Spideeler zu Lëtzebuerg
Kategorie:Gebaier an der Gemeng Esch-Uelzecht